CELEX: 32021D0033
Language: ro
Date: 2021-01-14 00:00:00
Title: Decizia de punere în aplicare (UE) 2021/33 a Comisiei din 14 ianuarie 2021 privind autorizarea Spaniei de a nu ține seama de anumite categorii de operațiuni pentru calculul bazei resurselor proprii provenite din TVA în ceea ce privește prestarea de servicii de către autori până la sfârșitul anului 2024 [notificată cu numărul C(2021) 80] (Numai textul în limba spaniolă este autentic)

18.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 15/9
               
            
         DECIZIA DE PUNERE ÎN APLICARE (UE) 2021/33 A COMISIEI
         din 14 ianuarie 2021
         privind autorizarea Spaniei de a nu ține seama de anumite categorii de operațiuni pentru calculul bazei resurselor proprii provenite din TVA în ceea ce privește prestarea de servicii de către autori până la sfârșitul anului 2024
         
            
               [notificată cu numărul C(2021) 80]
            
         
         (Numai textul în limba spaniolă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice,
         având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) prima liniuță,
         după consultarea Comitetului consultativ privind resursele proprii,
         întrucât:
         
                     (1)
                  
                  
                     În temeiul articolului 376 din Directiva 2006/112/CE a Consiliului (2), Spania poate continua să scutească prestările de servicii efectuate de autori, enumerate în partea B punctul 2 din anexa X la directiva menționată anterior, în conformitate cu condițiile aplicabile în statul membru respectiv la 1 ianuarie 1993. În conformitate cu articolul 2 alineatul (2) din Regulamentul (CEE, Euratom) nr. 1553/89, trebuie să se țină seama de tranzacțiile respective pentru stabilirea bazei resurselor proprii provenite din taxa pe valoarea adăugată (TVA).
                  
               
                     (2)
                  
                  
                     Prin Decizia de punere în aplicare (UE, Euratom) 2015/2189 a Comisiei (3), Spania a fost autorizată să nu ține seama de prestarea de servicii de către autori, astfel cum se menționează în partea B punctul 2 din anexa X la Directiva 2006/112/CE, în scopul calculării bazei resurselor proprii provenite din TVA pentru perioada 1 ianuarie 2015-31 decembrie 2019.
                  
               
                     (3)
                  
                  
                     În scrisoarea sa din 19 februarie 2019, Spania a solicitat Comisiei autorizarea de a continua să nu țină seama de anumite categorii de operațiuni pentru calculul bazei resurselor proprii provenite din TVA. În special, Spania nu poate face calculul precis al resurselor proprii provenite din TVA pentru operațiunile menționate în partea B punctul 2 din anexa X la Directiva 2006/112/CE în ceea ce privește prestarea de servicii de către autori. Este probabil ca astfel de calcule să implice o sarcină administrativă nejustificată pentru Spania în raport cu efectul operațiunilor respective asupra bazei totale a resurselor proprii provenite din TVA ale acesteia. Prin urmare, Spania ar trebui să fie autorizată să nu țină seama de prestarea de servicii de către autori pentru calculul resurselor provenite din TVA.
                  
               
                     (4)
                  
                  
                     Din motive de transparență și de securitate juridică, este necesar să se limiteze în timp aplicabilitatea acestei autorizări,
                  
               ADOPTĂ PREZENTA DECIZIE:
         
            Articolul 1
            În scopul calculării bazei resurselor proprii provenite din TVA pentru perioada 1 ianuarie 2020-31 decembrie 2024, Spania este autorizată să nu țină seama de prestarea de servicii de către autori, astfel cum se menționează în partea B punctul 2 din anexa X la Directiva 2006/112/CE.
         
         
            Articolul 2
            Prezenta decizie se adresează Regatului Spaniei.
         
         
            Adoptată la Bruxelles, 14 ianuarie 2021.
            
               
                  Pentru Comisie
               
               Johannes HAHN
               
                  Membru al Comisiei
               
            
         
         
            (1)  JO L 155, 7.6.1989, p. 9.
         
            (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (3)  Decizia de punere în aplicare (UE, Euratom) 2015/2189 a Comisiei din 25 noiembrie 2015 de autorizare a Spaniei să nu țină seama de anumite categorii de operațiuni pentru calculul bazei resurselor proprii din TVA (JO L 312, 27.11.2015, p. 23).